2025 m. liepos 16 d. Bendrojo Teismo sprendimas byloje Petrov / Taryba
(Byla T-344/24)1
(Bendra užsienio ir saugumo politika – Ribojamosios priemonės, nustatytos dėl Moldovą destabilizuojančių veiksmų – Lėšų įšaldymas – Leidimo atvykti į valstybių narių teritoriją apribojimas – Asmenų, subjektų ir organizacijų, kuriems taikomas lėšų ir ekonominių išteklių įšaldymas arba leidimo atvykti į valstybių narių teritoriją apribojimai, sąrašai – Ieškovo pavardės palikimas sąrašuose – Kenkimas demokratiniam politiniam procesui ir konstitucinės tvarkos destabilizavimas – Sprendimo (BUSP) 2023/891 1 straipsnio 1 dalies a punkto i papunktis ir 2 straipsnio 1 dalies a punkto i papunktis – Reglamento (ES) 2023/888 2 straipsnio 3 dalies a punkto i papunktis – Sąsaja su asmenimis, įrašytais į sąrašus – Sprendimo 2023/891 1 straipsnio 1 dalies b punktas ir 2 straipsnio 1 dalies b punktas – Reglamento 2023/888 2 straipsnio 3 dalies b punktas – Pareiga motyvuoti – Neteisėtumu grindžiamas prieštaravimas – Vertinimo klaida – Laisvė užsiimti verslu – Teisė į nuosavybę – Asociacijų laisvė – Saviraiškos laisvė – Deliktinė atsakomybė)
Proceso kalba: prancūzų
Šalys
Ieškovas: Victor Petrov (Komratas, Moldavija), atstovaujamas advokatų T. Bontinck, L. Marchal ir SC C. Zatschler
Atsakovė: Europos Sąjungos Taryba, atstovaujama L. Berger ir A. Boggio-Tomasaz, padedamų advokatės E. Raoult
Dalykas
Savo ieškiniu ieškovas prašo, pirma, remdamasis SESV 263 straipsniu, panaikinti 2024 m. balandžio 26 d. Tarybos sprendimą (BUSP) 2024/1242, kuriuo iš dalies keičiamas Sprendimas (BUSP) 2023/891 dėl ribojamųjų priemonių atsižvelgiant į veiksmus, kuriais destabilizuojama Moldovos Respublika (OL L, 2024/1242) ir 2024 m. balandžio 26 d. Tarybos įgyvendinimo reglamentą (ES) 2024/1243, kuriuo įgyvendinamas Reglamentas (ES) 2023/888 dėl ribojamųjų priemonių atsižvelgiant į veiksmus, kuriais destabilizuojama Moldovos Respublika (OL L, 2024/1243), kiek šie aktai su juo susiję, ir, antra, remdamasis SESV 268 straipsniu, atlyginti jo patirtą neturtinę žalą.
Rezoliucinė dalis
Atmesti ieškinį.
Priteisti iš Victor Petrov bylinėjimosi išlaidas.
____________
1     OL C, C/2024/4979, 2024 8 19.